ออมสินรีดดอกเบี้ยคนรายได้น้อยฟันกำไร26,554ล้านบาท
ธ.ออมสิน โชว์กำไรปี 62 พุ่ง 26,554 ล้านบาท ตั้งเป้าปี 63 ดูแลคนไทยให้มีชีวิตดีขึ้น
16 ม.ค. 2563

ธ.ออมสิน โชว์กำไรปี 62 พุ่ง 26,554 ล้านบาท ตั้งเป้าปี 63 ดูแลคนไทยให้มีชีวิตดีขึ้น
นายชาติชาย พยุหนาวีชัย ผู้อำนวยการธนาคารออมสิน แถลงผลประกอบการปี 2562 และทิศทางการดำเนินงานปี 2563 โดยในปี 2562 ธนาคารฯ มีสินทรัพย์ 2.8 ล้านล้านบาท เงินฝาก 2.41 ล้านล้านบาท สินเชื่อขยายตัว 2.15 ล้านล้านบาท ขณะที่หนี้ไม่ก่อให้เกิดรายได้ (NPLs) อยู่ที่ 2.72 แม้จะเพิ่มขึ้นแต่ธนาคารฯ สามารถควบคุมได้ดีตามการขยายตัวของสินเชื่อ ด้วยการบริหารคุณภาพสินเชื่ออย่างมีประสิทธิภาพ ส่งผลให้มีระดับ NPLs ต่ำที่สุดเมื่อเทียบกับ 5 ธนาคารพาณิชย์ขนาดใหญ่ และมีกำไรสุทธิเพิ่มขึ้นเป็น 26,554 ล้านบาท
ส่วนในปี 2563 ธนาคารฯ มุ่งสู่การเป็นธนาคารเพื่อความยั่งยืน GSB SUSTAINABLE BANKING ขับเคลื่อนผ่านยุทธศาสตร์ 3 ธนาคาร ได้แก่ Traditional Banking Social Development Banking และ Digital Banking โดยตั้งเป้าสินทรัพย์รวมเพิ่มขึ้น 2.9 ล้านล้านบาท หรือ 3.5% พร้อมสนับสนุนการเติบโตทางเศรษฐกิจ โดยให้กู้เพิ่มกว่า 550,000 ล้านบาท หรือเพิ่มขึ้น 4-5% เงินฝากเพิ่มกว่า 75,000 ล้านบาท เติบโต 3% และมีเป้าหมายขยายฐานลูกค้าเพิ่มเป็น 41% ของประชากรทั้งประเทศ พร้อมทั้งดูแลคนไทยและสังคมให้มีคุณภาพชีวิตที่ดี